Fourcade til VG Nett: - Vil alltid huske de centimetrene
- 2,4 centimter skiller oss. Han er heldig i dag, jeg er uheldig. Skiskyting er marginer, sier Fourcade til VG Nett.- Det skjønte jeg lite av. Jeg trodde det skulle stå mellom meg og russeren. Men jeg måtte bare stole på spurten min, sier Svendsen om innhentingen. De to erkerivalene holdt følge inn mot mål, men i siste bakken før stadion trøkket Fourcade til og gikk forbi. - Da trodde jeg det var kjørt, innrømmer Svendsen overfor VG Nett.Inne på oppløpet ga likevel nordmannen alt, og mens Svendsen gikk hva remmer og tøy kunne holde, trodde Fourcade at gullet var i boks. - Jeg trodde ikke jeg hadde ham på skiene mine. Jeg trodde han lå lenger bak, forklarer franskmannen. Da han endelig oppdaget Svendsen, var det for sent. - Jeg så ham i siste øyeblikk, og så at han var raskere enn meg. Jeg måtte bruke beinet, sier Fourcade, som i likhet med trønderen slang fram foten i håp om å sikre gullet. Men fotbladet til Fourcade var 2,4 centimeter for kort. I mål var det Svendsen som jublet, selv om juryen måtte avholde et møte og se på målfoto for å kunne utrope vinneren. - Oi. Var det så lite om å gjøre, sier Svendsen når han får se bildet som viser den vesle differansen. Protokoll: Send din gullhilsen til SvendsenUnder et verdenscuprenn i Fort Kent for noen år siden havnet Fourcade og Svendsen i nesten nøyaktig tilsvarende situasjon. Også den gangen var det Svendsen som vant. Etter dagens løp omtaler Fourcade jaktstarten som en hard fight, men legger ikke skjul på skuffelsen.Svendsen forteller at han ble usikker på om det var riktig av ham å juble for et nytt VM-gull etter å ha krysset målstreken i dag, siden han ikke var 100 prosent trygg på at han var foran Fourcade. - Jeg tenkte etterpå at dersom jeg ikke hadde vunnet, hadde jeg driti meg ut. Men nå vant jeg heldigvis da, smiler han. Sportsbloggen: Nå er han VM-kongenSvendsen var sammen med Fourcade i garderoben da gullet for alvor ble delt ut. - Han ble forbanna. Men han smilte fort igjen. Han er en fin type, sier Svendsen.- Dette er en fantastisk dag, smiler 27-åringen.
Martin Fourcade (24) så ikke at Emil Hegle Svendsen (27) kom som ei kule på oppløpet. Det kostet ham gullet.